Kamu bisa jelasin ke aku soal Pusat Komunikasi Publik Kamentrian Pertahanan Republik Indonesia dalam bahasa jawa?

Pusat Komunikasi Publik Kamentrian Pertahanan Républik Indonésia utawi ingkang asring dipuncekak Pusat Kompublik Kemhan inggih punika salah satunggaling unsur pambiyantu pimpinan ing lingkungan Kamentrian Pertahanan Républik Indonésia ingkang dipunpandhegani déning Kepala Pusat komunikasi publik utawi ingkang asring dipuncekak Kapus Kompublik lan gadhah tanggel jawab dhateng Mantri Pertahanan liwat sekjen. Kapus kompublik gadhah tugas kanggé nindakaken sapérangan tugas pokok kamentrian ing babagan informasi ngawontenaken pertahanan nagara. Pusat Kounikasi publik kementrian pertahanan gadhah peran ingakng wigatos sanget lan dipunperlokaken kanggé ngandharaken saben informasi ingkang wonten dhateng masarakat mliginipun ingkang gayut kaliyan bab kawicaksanan pamaréntah ing babagan pertahanan nagara kanggé kepentingan nasional lan prakawis punika sampun kaserat wonten ing Undhang- undhang Nomer 14 taun 2008 bab keterbukaan informasi publik (KIP).

Pusat komunikasi publik kemhan gadhah peran dados kreteg kanggé Kemhan kanggé paring sosialisasi lan paring informasi dhateng masarakat, lembaga utawi instansi sanèsipun babagan pertahanan nagara kanthi cetha, leres, lan pas sasaran.

Informasi publik ingkang kadadosan ing lingkungan Kemhan inggih nyakup informasi ingkang saged dipunundhuh déning masarakat lan wonten ugi informasi ingkang dipunkhususaken. Informasi ing lingkungan kemhan ingkang saged dipunundhuh déning masarakat kados ta pengadaan alutsista, indhustri pertahanan lan kegiyatan - kegiyatan kemhan' TNI.